Premio Nobel
Ti Premio Nobel ket maysa a pammadayaw a mait-ited kadagiti tao ken organisasion a nakaaramid wenno nakaduktal kadagiti naisangsangayan a sukisok, nakapartuat kadagiti naidumduma a wagas ken panglakagan wenno alikamen, wenno nakaiburay iti naisalumina ken naindaklan a benepisio iti kagimongan. Daytoy a premio ket nabuangay babaen ti testamento ni Alfred Nobel, maysa a Swedish a chemist, industrialista ken imbentor ti dinamita.
Ti Premio Nobel, a mabigbig kas kangatuan a pammadayaw iti lubong iti agdama, ket tinawen a maited kadagiti sumaganad a categoria:
- Premio Nobel iti Fisica (kedngan ti Royal Swedish Academy of Sciences)
- Premio Nobel iti Chemistry (kedngan ti Royal Swedish Academy of Sciences)
- Premio Nobel iti Pisiologia wenno Medicina (kedngan ti Karolinska Institutet)
- Premio Nobel iti Literatura (kedngan ti Swedish Academy)
- Premio Nobel iti Kappia (kedngan ti Norwegian Nobel Committee, a pusgan ti Norwegian Parliament, Stortinget)
- Banko ti Sweden Premio iti Siensia Economica iti Lagip ni Alfred Nobel (kedngan ti Royal Swedish Academy of Sciences)
grn_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn